**PITANJA I ODGOVORI 5**

Poštovani,

Povodom pitanja upućenih Naručiocu od strane potencijalnih ponuđača do dana 11. septembra 2012. godine, a u vezi sa javnom nabavkom: Nabavka laboratorijske opreme**,** broj nabavke: **IOP/5-2012/G,** dostavljamo sledeće odgovore:

**Pitanje broj 182:**

MolimoVas da objasnite klauzulu18.-podklauzulu18.3 iz dela UP tenderske dokumentacije:

* 1. Ponuđač takođe pribavlja spisak sa svim osobenostima, uključujući raspoložive izvore i trenutne cene rezervnih delova, specijalnih alata itd., neophodnih za pravilan i kontinuiran rad dobara za vreme tog perioda, a **kako je to naznačeno u obrascu OPP,** nakon što naručilac počne da koristi dobra.
* U kojoj formi očekujete da Vam se dostavi spisak rezervnih delova sa cenama?
* Sta podrazumevate pod 'izvorima'?

**Odgovor broj 182:**

* U slobodnoj formi, na memorandumu ponuđača, sa traženim podacima koji se odnose na dokumentaciju kojom ponuđač dokazuje saobraznost dobara i pratećih usluga podklauzula 18.3 UP.
* Podrazumevaju se podaci o dostupnosti rezervnih delova.

**Pitanje broj 183:**

U OPP pod 18.3 zahteva se da vremenski period u kome se očekuje da će dobra ispravno raditi (zbog rezervnih delova): U skladu sa propisima i standardima – minimum 5 godina

* Molimo vas da objasnite šta podrazumevate pod ovim zahtevom – da li se ovaj zahtev odnosi na dostupnost rezervnih delova?
* Kojim dokumentom odgovaramo na ovaj zahtev?

**Odgovor broj 183:**

* Da, zahteva se dostupnost rezervnih delova minimum 5 godina od datuma proizvodnje poslednjeg modela ponuđenog predmetnog dobra.
* Podnošenjem ponude, što je pretpostavka da ponuđač prihvata uslove definisane Tenderskom dokumentacijom.

**Pitanje broj 184:**

U UP klauzula 17. Navodi se da ponuđači popunjavaju deklaracije o zemlji porekla u obrascu (tabeli) tehničkih specifikacija, koji se nalazi u odeljku VI. Navedeni obrazac ne sadrži rubriku u kojoj bi se naveo podatak u zemlji porekla – Molimo vas da objasnite da li je potrebno navesti ovaj podatak i gde?

**Odgovor broj 184:**

Odredbe u Uputstvu ponuđačima (UP) se dopunjuju, dodaju ili menjaju u skladu sa ostalim odredbama Tenderske dokumentacije. Kako Odeljkom VI Tenderske dokumentacije, Obrascem (tabelom) tehničkih specifikacija, nije predviđena zasebna kolona za unošenje zahtevanog podatka o zemlji porekla dobara da bi se ustanovila podobnost dobara i pratećih usluga u skladu sa UP 17.1, to ponuđač predmetne podatke može navesti u bilo kojoj od kolona sadržanih u Obrascu tehničkih specifikacija.

**Pitanje broj 185:**

Da li je stavku 3. iz odeljka VI koja se odnosi na Specifikacije za električne uređaje potrebno dokazivati nekim posebnim dokumentom/izjavom?

**Odgovor broj 185:**

Ne, smatra se da ponuđač podnošenjem ponude, prihvata uslove definisane Tenderskom dokumentacijom, uključujući i predmetni uslov.

**Pitanje broj 186:**

Kako obrasci Ovlašćenje proizvođača i Ovlašćenje proizvođača za postprodajne usluge sadrže podatak o broju lota na koji se odnose, i kako smo za pojedine uređaje već prikupili ovu dokumentaciju, a u međuvremenu je došlo do izmene u lotovima molimo vas da uvažite ovlašćenja koja se odnose na lotove u kojima su se zahtevani uređaji prvobitno nalazili.

**Odgovor broj 186:**

Ponuđač je u obavezi da za sva dobra koja su predmet određenog lota , dostavi ovlašćenje proizvođača i ovlašćenje proizvođača za postprodajne usluge, nezavisno od numeracije lota.

**Pitanje broj 187:**

Da li je uz tendersku dokumentaciju prilikom podnošenja ponuda potrebno priložiti i ugovorne obrasce iz odeljka br. IX?

**Odgovor broj 187:**

Prilikom podnošenja ponude, od ugovornih obrazaca navednih u Odeljku IX Tenderske dokumentacije, „Ugovorni obracsi” potrebno je da ponuđač dostavi isključivo obrazac „Ugovorni sporazum”.

**Pitanje broj 188:**

Obzirom na veliki broj izmena u tenderskoj dokumentaciji, da li je moguće produžiti rok za podnošenje ponude?

**Odgovor broj 188:**

Ponude se podnose u skladu sa već definisanim rokovima za podnošenje ponuda.

**Pitanje broj 189:**

U odgovoru na neka od prethodno postavljenih pitanja, naveli ste da troškovi PDV-a padaju na teret Naručioca, dok se u pogledu troškova carine primenjuju važeće zakonske odredbe za oslobađanje od plaćanja carine, kao i da naručiocu pre prispeća robe na granicu treba da se pošalje ino-faktura.

Molimo vas da nam date što konkretniji odgovor na koji način će biti regulisana ova pitanja:

1. Da li se naručilac oslobađa plaćanja carine?

Ukoliko je odgovor da:

* Da li će kopija ino-fakture poslužiti naručiocu kao osnov za dobijanje validnog dokumenta na osnovu kojeg će naručilac biti oslobođen od plaćanja carinskih dažbina prilikom uvoza robe i da li će naručilac blagovremeno tj. pre prispeća robe na ispostavu carinjenja takav dokument dostaviti dobavljaču tj. uvozniku robe?
* Da li je pribavljanje i zakonska validnost gore navedenog dokumenta isključivo u nadležnosti naručioca tj. da li je dobavljač oslobođen bilo kakve obaveze u pogledu pribavljanja dokumenta?

1. Da li se naručilac oslobađa plaćanja PDV-a?

Ukoliko je odgovor da:

* Koji dokument će biti osnov za odobravanje i dostavljanje zakonski validnog dokumenta od strane naručioca kojim se oslobađa od plaćanja PDv-a i u kom momentu će naručilac takav dokument dostaviti dobavljaču?
* U kom momentu je dobavljač u obavezi da dostavi dokument koji će biti osnov za dobijanje validnog dokumenta kojim će se naručilac osloboditi obaveze plaćanja PDV-a?
* Da li je pribavljanje i zakonska validnost dokumenta za oslobađanje od plaćanja PDV-a isključivo u nadležnosti naručioca tj. da li je dobavljač oslobođen bilo kakve obaveze u pogledu pribavljanja dokumenta?

Ukoliko je odgovor ne:

* Da li to znači da će prilikom prispeća robe na carinu naručilac snositi troškove PDV-a i na koji način je dobavljač u obavezi da obavesti naručioca o iznosu njegove obaveze?

**Odgovor broj 189:**

a) Oprema koja je predmet nabavke, biće oslobođena plaćanja carine u skladu sa važećim carinskim zakonom kao i u skladu sa Uredbom o vrsti, količini i vrednosti robe na koju se ne plaćaju uvozne dažbine, rokovima , uslovima i postupku za ostvarivanje prava na oslobađanje od plaćanja uvoznih dažbina. Izabrani ponuđač biće dužan da Naručiocu dostavi svu potrebnu dokumentaciju u skladu sa gorenavedenim propisima.

b) Naručilac se ne oslobađanja obaveze plaćanja PDV-a, ali ima pravo na povraćaj plaćenog PDV-a, sve u skladu sa važećim zakonskim propisima.